चटगाँव (शहर)
चटगाँव या चटगांव (बांग्ला: চট্টগ্রাম चट्टोग्राम), बांग्लादेश का एक प्रमुख बंदरगाह और दूसरा सबसे बड़ा शहर है। चटगांव एक गहरे पानी का प्राकृतिक बंदरगाह है। बंगाल की खाड़ी के पूर्वी तट और कर्णफुली नदी के मुहाने पर स्थित यह शहर, देश के दक्षिणी विभाग में पड़ता है। 2011 में इसकी अनुमानित जनसंख्या 65 लाख से अधिक थी। दक्षिण एशिया में यह वाणिज्य, उद्योग और जहाजरानी (शिपिंग) का एक प्रमुख केंद्र है। यह दुनिया के सबसे तेजी से विकसित होते महानगरों में से भी एक है।
टोक्यो खाड़ी
जापान के सबसे महत्वपूर्ण बंदरगाह टोक्यो खाड़ी में स्थित हैं। योकोहामा बंदरगाह, चीबा बंदरगाह, टोक्यो बंदरगाह, कावासाकी बंदरगाह, योकोसुका बंदरगाह, किसाराजु बंदरगाह, न केवल जापान के बल्कि एशिया-प्रशांत क्षेत्र के सबसे व्यस्त बंदरगाह हैं। योकोसुका के बंदरगाह में जापानी समुद्री स्व-रक्षा बल और संयुक्त राज्य नौसेना की एक चौकी स्थित हैं।